CELEX: C2004/106/08
Language: fi
Date: 2004-04-30 00:00:00
Title: Yhteisöjen tuomioistuimen tuomio (kuudes jaosto) 1 päivänä huhtikuuta 2004 yhdistetyissäasioissa C-53/02 ja C-217/02 (Conseil d'État'n esittämä ennakkoratkaisupyyntö),Commune de Braine-le-Château ja Michel Tillieut ym. vastaan Région wallonne(Direktiivit 75/442/ETY ja 91/156/ETY — Jätteet — Jätehuoltosuunnitelmat —Sopivat paikat ja laitokset jätteistä huolehtimiseksi — Lupa sellaisen jätehuoltosuunnitelmanpuuttuessa, joka sisältää maantieteellisen kartan, jossa osoitetaan täsmällisestijätteistä huolehtimispaikoiksi tarkoitetut alueet)

30.4.2004   
            
            
               FI
            
            
               Euroopan unionin virallinen lehti
            
            
               C 106/6
            
         
      YHTEISÖJEN TUOMIOISTUIMEN TUOMIO
   
   (kuudes jaosto)
   1 päivänä huhtikuuta 2004
   yhdistetyissä asioissa C-53/02 ja C-217/02 (Conseil d'État'n esittämä ennakkoratkaisupyyntö), Commune de Braine-le-Château ja Michel Tillieut ym. vastaan Région wallonne (1)
   
   (Direktiivit 75/442/ETY ja 91/156/ETY - Jätteet - Jätehuoltosuunnitelmat - Sopivat paikat ja laitokset jätteistä huolehtimiseksi - Lupa sellaisen jätehuoltosuunnitelman puuttuessa, joka sisältää maantieteellisen kartan, jossa osoitetaan täsmällisesti jätteistä huolehtimispaikoiksi tarkoitetut alueet)
   (2004/C 106/08)
   Oikeudenkäyntikieli: ranska
   Yhdistetyissä asioissa C-53/02 ja C-217/02, jotka Conseil d'État (Belgia) on saattanut EY 234 artiklan nojalla yhteisöjen tuomioistuimen käsiteltäväksi saadakseen näissä kansallisessa tuomioistuimessa vireillä olevissa asioissa Commune de Braine-le-Château (C-53/02) ja Michel Tillieut ym. (C-217/02) vastaan Région wallonne, BIFFA Waste Services SA:n (C-53/02), Philippe Feronin (C-53/02), Philippe De Codt'n (C-53/02) ja Propreté, Assainissement, Gestion de l'environnement SA:n (PAGE) (C-217/02) osallistuessa asian käsittelyyn, ennakkoratkaisun jätteistä 15 päivänä heinäkuuta 1975 annetun neuvoston direktiivin 75/442/ETY (EYVL L 194, s. 39) tulkinnasta, sellaisena kuin tämä direktiivi on muutettuna 18.3.1991 annetulla neuvoston direktiivillä 91/156/ETY (EYVL L 78, s. 32), yhteisöjen tuomioistuin (kuudes jaosto), toimien kokoonpanossa: C. Gulmann, joka hoitaa kuudennen jaoston puheenjohtajan tehtäviä, sekä tuomarit J. N. Cunha Rodrigues (esittelevä tuomari), J.-P. Puissochet, R. Schintgen ja F. Macken, julkisasiamies: J. Mischo, kirjaaja: johtava hallintovirkamies M.-F. Contet, on 1.4.2004 antanut tuomion, jonka tuomiolauselma on seuraava:
   
               1)
            
            
               Jätteistä 15 päivänä heinäkuuta 1975 annetun neuvoston direktiivin 75/442/ETY, sellaisena kuin se on muutettuna 18.3.1991 annetulla neuvoston direktiivillä 91/156/ETY, 7 artiklaa on tulkittava siten, että jätehuoltosuunnitelmaan tai -suunnitelmiin, jonka tai jotka jäsenvaltioiden toimivaltaisten viranomaisten on laadittava tämän säännöksen perusteella, on sisällyttävä joko maantieteellinen kartta, jossa määritetään täsmällisesti jätteistä huolehtimispaikkojen sijainti, tai riittävän täsmälliset sijaintikriteerit, jotta tämän direktiivin 9 artiklan mukaisen luvan myöntämiseen toimivaltainen viranomainen voi päättää, kuuluuko kyseessä oleva paikka tai laitos suunnitelmassa tarkoitetun jätehuollon piiriin.
            
         
               2)
            
            
               Direktiivin 75/442/ETY, sellaisena kuin se on muutettuna direktiivillä 91/156/ETY, 7 artiklan 1 kohtaa on tulkittava siten, että jäsenvaltioiden on laadittava jätehuoltosuunnitelmat kohtuullisessa ajassa, joka voi ylittää direktiivin 91/156/ETY täytäntöönpanolle asetetun määräajan, josta säädetään sen 2 artiklan 1 kohdan ensimmäisessä alakohdassa.
            
         
               3)
            
            
               Direktiivin 75/442/ETY, sellaisena kuin se on muutettuna direktiivillä 91/156/ETY, 4, 5 ja 7 artiklaa yhdessä tämän saman direktiivin 9 artiklan kanssa on tulkittava siten, että ne eivät estä sitä, että jäsenvaltio, joka ei ole säädetyssä määräajassa laatinut yhtä tai useampaa jätehuoltosuunnitelmaa, joka käsittää tai jotka käsittävät sopivat paikat ja laitokset jätteistä huolehtimiseksi, myöntää yksittäisiä lupia tällaisten paikkojen ja laitosten käyttämiseksi.
            
         
      (1)  EYVL C 109, 4.5.2002.
   
      EYVL C 191, 10.8.2002.